CELEX: 32011R0316
Language: sk
Date: 2011-03-30 00:00:00
Title: Nariadenie Komisie (EÚ) č. 316/2011 z  30. marca 2011 o zatriedení určitého tovaru do kombinovanej nomenklatúry

1.4.2011   
            
            
               SK
            
            
               Úradný vestník Európskej únie
            
            
               L 86/61
            
         NARIADENIE KOMISIE (EÚ) č. 316/2011
   z 30. marca 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Použité úžitkové vozidlo („pick-up“) s výsuvnou nákladnou plošinou na prepravu osôb a tovaru (tzv. viacúčelové vozidlo), so vznetovým motorom s objemom valcov 3 200 cm3, automatickou prevodovkou, pohonom na štyri kolesá (4 × 4) a rázvorom kolies s dĺžkou 320 cm.
                  Pozostáva z:
                  
                              —
                           
                           
                              štvordverovej kabíny vybavenej dvoma radmi sedadiel pre 5 osôb vrátane vodiča. Kabína má luxusný interiér s elektricky nastaviteľnými koženými sedadlami, trojbodovými bezpečnostnými pásmi za sedadlom vodiča, elektricky ovládanými oknami a klimatizáciou. Je vybavená rozhlasovým prijímačom, rádionavigačným systémom a prehrávačom CD/DVD,
                           
                        
                              —
                           
                           
                              otvoreného nákladného priestoru s vnútornou dĺžkou 156 cm. Bočné strany a zadné dvierka nákladného priestoru majú výšku 50 cm. Bočné strany sú vybavené príchytkami na upevnenie nákladu. Dĺžka nákladného priestoru sa môže otvorením zadných dvierok a nasadením prvku, ktorý vytvára bariéru, zväčšiť na 206 cm.
                           
                        
               
                  8703 33 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8703, 8703 33 a 8703 33 90.
                  Zatriedenie do položky 8704 ako vozidla na prepravu tovaru je vylúčené vzhľadom na jeho plánované použitie, ktoré je neoddeliteľnou súčasťou jeho skutočných vlastností a všeobecného vzhľadu, keďže ide o vozidlo určené najmä na prepravu osôb. Maximálna vnútorná dĺžka priestoru podlahy na prepravu tovaru je obmedzená bočnými stranami a po zavretí zadnými dvierkami. (Pozri tiež vysvetlivky harmonizovaného systému k položke 8703 a vysvetlivky ku kombinovanej nomenklatúre k položke 8703.)
                  Vozidlo sa preto zatrieďuje pod číselný znak KN 8703 33 90 ako použité motorové vozidlo určené najmä na prepravu osôb.